Δεν λαμβάνουμε υπ’ όψη τη διακόσμηση του χώρου κατά την επιλογή χρωμάτων
Συνηθίζουμε να ξεκινάμε τη διακόσμηση του χώρου μας με το χρώμα του τοίχου. Ωστόσο είναι προτιμότερο να οργανώσουμε το χώρο μας και να εμπνευστούμε από κάποιο ύφασμα, ένα μαξιλάρι, μια πολυθρόνα με ιδιαίτερο μοτίβο για να διαπιστώσουμε ποιο χρώμα θα τα υποστηρίξει όλα αυτά με τον καλύτερο τρόπο.
2. Περιοριζόμαστε μόνο στις κλασικές επιλογές
Παρότι μας αρέσουν τα ζωηρά χρώματα, φοβόμαστε να τα δοκιμάσουμε στους τοίχους του σπιτιού μας θεωρώντας τα κραυγαλέα και ακατάλληλα. Το θέμα όμως είναι σε τι ακριβώς θέλουμε να εστιάσουμε την προσοχή μας. Αν επιθυμούμε να πειραματιστούμε με ένα μοδάτο χαρούμενο χρώμα, ας το συνοδεύσουμε με ουδέτερους και λευκούς τόνους στον περιβάλλοντα χώρο ώστε να μη μετατρέψουμε το δωμάτιο σε πεδίο μάχης.
3. Βάφουμε όλα τα δωμάτια το ίδιο χρώμα
Προσπαθώντας να δούμε το σπίτι μας ως ένα αρμονικό σύνολο, εγκαταλείπουμε πολλές φορές το όνειρό μας να παίξουμε με διαφορετικά χρώματα από το ένα δωμάτιο στο άλλο γιατί πιστεύουμε ότι οι χρωματικές αντιθέσεις θα διαταράξουν το όλον. Μήπως είναι καιρός να σκεφτούμε άλλα υλικά στη διακόσμησή μας που μπορούν να προσδώσουν το στίγμα μας και να διαφυλάξουν την ολότητά μας χωρίς να εγκαταλείψουμε τα όνειρά μας; Ψάξτε το περισσότερο.
4. Πιστεύουμε πως το αγαπημένο μας χρώμα είναι η ιδανική επιλογή
Το γεγονός ότι κάποιο χρώμα μας αρέσει, δεν σημαίνει απαραίτητα πως ταιριάζει με το συγκεκριμένο χώρο που θέλουμε να βάψουμε και με τις ψυχικές μας ανάγκες. Ας μάθουμε κάτι παραπάνω για τα μυστικά των χρωμάτων και το βάψιμο σπιτιού. Αν ζητάμε ηρεμία και γαλήνη, τα μπλε και τα πράσινα είναι οι καλύτεροι μας φίλοι. Αν πάλι έχουμε ανάγκη από συγκινήσεις, ας τολμήσουμε τα κίτρινα και τα ορεκτικά πορτοκαλί. Το χρώμα είναι από τους πιο σίγουρους δρόμους για τη θεραπεία του πνεύματός μας από τις ανησυχίες που μας κατακλύζουν.
5. Στην επιλογή χρωμάτων ακολουθούμε τυφλά τις προσταγές της μόδας
Η μόδα έχει τον τρόπο της να μας επιβάλλεται και να την ακολουθούμε. Όμως όταν κουραζόμαστε από τις κυρίαρχες τάσεις, υπάρχουν πάντα ευκαιρίες για κάτι διαφορετικό, κάτι νέο, ένα χρώμα που θα μας αλλάξει τον ορίζοντα και θα μας δώσει άλλες προοπτικές. Σκεφτείτε σαν τους ζωγράφους, χρωματίστε τον πίνακα του σπιτιού σας και υπογράψτε